Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 605

8. A közforgalmú közlekedés elõnyben részesítése az egyéni motorizált közlekedéssel szemben A közforgalmú közlekedés vonzereje növekszik, amennyiben használatával az eljutási idõ rövidebb, mint az egyéni közlekedési mód (személygépkocsi) esetében. Ennek érdekében függetleníteni kell a közforgalmú közlekedés jármûveit a torlódásoktól. A közforgalmú közlekedés vonzerejének növelésével csökkenthetõ az egyéni közlekedést használók száma és így a levegõszennyezés. 1. ITS rendszerek (intelligens közlekedési rendszerek) fejlesztése Az ITS rendszerek alapfeladata az információközlés és az ellenõrzés automatizálása, amivel áttételesen képes hatni a környezetterhelés mértékére, így a szálló részecske kibocsátás csökkentésére. A rendszerek elterjesztésére és alkalmazására tudatos, széles látókörû és átgondolt városfejlesztési és közlekedésfejlesztési koncepciókra és stratégiákra van szükség. Az ITS rendszerek közlekedésfejlesztésben játszott szerepének erõsítése érdekében az érintett pályázati rendszerekben elõnyben kell részesíteni az ilyen megoldásokat, melyek a következõk: – A forgalomirányítás területén = Forgalomirányítás rádiós üzenetekkel = Forgalomirányítás változtatható tartalmú táblákkal = Parkolási helyek, mélygarázsok üres férõhelyeinek kiírása változtatható tartalmú táblákra – A közlekedés-automatika területén: = Adaptív forgalmi jelzõlámpa-rendszer kiépítése = Tömegközlekedésnek elõnyt adó jelzõlámpa = A forgalom irányát megváltoztató jelzõlámpa – Az utastájékoztatás területén: = Tájékoztatás megállókban, az átszállási pontokon és az interneten a jármûvek pillanatnyi helyérõl és a várható várakozási idõrõl = Tájékoztatás az interneten a közösségi közlekedés menetrendjérõl, elérhetõségérõl, útvonaltervezési segítség = Taxik mozgását követõ rendszer – Telekocsi és autómegosztás Felelõs: közlekedésért felelõs miniszter Határidõ: a 2012-es költségvetés és pályázati rendszerek tervezésével összhangban Az intézkedések költségkihatása: Az intézkedés elsõdleges célja, hogy az ITS rendszerek fejlesztése prioritást kapjon az érintett pályázati rendszerekben. Több Volán társaságnál is folyik ITS fejlesztés (elektronikus utastájékoztató és forgalomirányító rendszerek, valamint elektronikus jegyrendszer kiépítésére). Ezek költségei általában a 100-900 millió forintos sávban mozognak. 2. Közforgalmú közlekedés elõnyben részesítése külön forgalmi sávokkal A közforgalmú közlekedés vonzereje nõ azáltal, ha a közúti közlekedésben elõnyt élveznek önálló, minimális kivételeket engedõ forgalmi sávok használatával. A közforgalmú közlekedés vonzerejének növelésével (mivel az önálló sávok rövidítik az eljutási idõt) csökkenthetõ az egyéni közlekedést használók száma és így a levegõszennyezés. Ezért a tömegközlekedési sávok kialakítására irányuló, vagy azt magában foglaló projekteket elõnyben kell részesíteni a támogatási döntéseknél. A célok elérése érdekében: a közforgalmú közlekedés jármûvei által használt sávok kialakítására és más elõnyben részesítendõ megoldások alkalmazására irányuló vagy azt magában foglaló projekteket elõnyben kell részesíteni a támogatási döntéseknél. Felelõs: közlekedésért felelõs miniszter gazdaságpolitikáért felelõs miniszter Határidõ: a 2012-es költségvetés és pályázati rendszerek tervezésével összhangban Az intézkedés költségkihatásai: Az intézkedés célcsoportjábaazok tartoznak, akik hatékony közösségiközlekedésttudnak igénybe venni, vagyis a fõvárosban és a nagyobb vidéki városainkban dízelüzemû személygépkocsival közlekedõk. Az õ esetükben alternatíva ugyanis csak a közösségi közlekedés. A személygépkocsi-állomány országosan mintegy 20%-át dízelüzemûnek feltételezve, továbbá a fõvárosban bejegyzett ~116.000 db dízelüzemû személygépkocsi-állománnyal számolva a nagyvárosok érintett lakosaival együtt is mintegy 200 000–240 000 gépkocsivezetõ az érintett célcsoport. A közforgalmi közlekedés számára fenntartott forgalmi sáv kialakításának egy km-re vetített fajlagos költsége számos tényezõtõl függõen néhány millió forinttól 100 millió forintos nagyságrendig terjedhet (útburkolati jelek felfestése, kitáblázás, útszélesítés, új forgalmi sáv létrehozása, közmûvek kiváltása stb.). Az intézkedés PM10 csökkentési potenciálja: Ennél az intézkedésnél három hatást kell figyelembe venni. Az elsõ hatás – közelítésként – az intézkedés hatására a forgalomból kivont jármû elmaradó PM10 kibocsátása. Az autómentes napokon regisztrált forgalomcsökkenés alsó értékét alapul véve mintegy 5%-os személygépkocsi használat csökkenéssel számolhatunk maximálisan. Ez az említett ~200 000 fõs célcsoport mellett 10 000 személygépkocsit jelent, az összes dízel M1 állomány ~1,70%-át, illetve az „Euro-0” állomány 7,4%-át. Emellett figyelembevételre került, hogy az átlagos szolgáltatás mellett elfogadható minimális kiterhelés mellett 10 000 ember átlagosan évi 10 000 km közlekedéséhezkorszerû, Euro V autóbuszok üzembeállításával,és 25%-os terheléssel számolva, hozzávetõlegesen 80–100 db autóbusz üzembeállítására lehet szükség. A hatás egyenletesen elosztva a teljes vizsgált állomány tekintetében mintegy 16 tonna szennyezés-kibocsátás csökkenést eredményezne. Továbbá célszerû figyelembe venni azt is, hogy a kevesebb közlekedõ jármû következtében csökkennek a forgalmi torlódások, ami szintén jelentõs kibocsátás csökkenéssel jár.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes